પંચતંત્રમાં એક વાર્તા છે. જંગલમાં એક વૃક્ષ નીચે વાનરોનું ટોળું આવ્યું. ઠંડીની ઋતુ હતી. તેથી તેઓ ધ્રૂજતાં હતાં. ઝાડ ઉપર માળામાં એક સુઘરી બેઠી હતી. તે જોતી હતી કે વાંદરાં અગ્નિ મેળવવાની આશાથી ચણોઠી વીણી લાવી તેનો ઢગલો કરી તેને ફૂંકતાં હતાં. સુઘરીએ વાંદરાંને સલાહ આપી કે તમે અમારી જેમ ઘર બાંધીને રહેતા હો તો તમારે આમ હેરાન થવું ન પડે. વાંદરાઓને ચકલી (સુઘરી)ની સલાહ રુચિ નહીં. તેમણે સુઘરીનો માળો તોડી નાખ્યો. સુઘરીને મારી નાખી. આ વાર્તા સૂચવે છે કે મૂર્ખાઓને સલાહ આપવાની ભૂલ ન કરવી. રાવણ પણ કાળવશ થયો હતો. તેથી તે કોઇની પણ હિતકારી સલાહ ન સ્વીકારી બધાંને અપમાનિત કરતો હતો.